पटना: बिहार सरकार राज्य में बिजली उपभोक्ता को सस्ती बिजली देने के लिए अब अपने पावर प्लांट केंद्र सरकार की एनटीपीसी को देना चाहती है. राज्य के ऊर्जा विभाग की बैठक शुक्रवार को मुख्यमंत्री नीतीश कुमार की मौजूदगी में हुई. इस समीक्षा बैठक में पावर जनरेशन कंपनी के जनरल एसेट, यानी कांटी और बरौनी थर्मल पावर को पूरी तरह से एनटीपीसी के जिम्मे देने के प्रस्ताव पर चर्चा हुई. हालांकि मुख्यमंत्री नीतीश कुमार ने इस आधार पर कि राज्य के लोगों को सस्ती दर पर बिजली मिलेगी और राज्य के ऊर्जा विभाग का क़र्ज़ भी करीब-करीब माफ़ हो जाएगा, अपनी सहमति दे दी है.